钦定古今图书集成/明伦汇编/闺媛典/第091卷 > 戴九元妻严氏〈吕氏石氏附〉
## 钦定古今图书集成/明伦汇编/闺媛典/第091卷 > 戴九元妻严氏〈吕氏石氏附〉

按《和州志》：严氏，戴九元妻。戴家世河村，闻贼警，严与
九思妻吕氏、九畴妻石氏妯娌，三人设鸡黍誓于庙，
裹糗粮相携入窟，各与其夫诀曰：“君等兄弟善相卫，
无复为吾辈忧。贼即至此，去黄泉甚近耳。”贼至，卓刀
振足，听其声空然，知有窟。掘之，三妇携儿挈女并投
于渊。贼退，求其尸，衣皆密纫，交相携不可解。